CELEX: 62012CN0399
Language: mt
Date: 2012-08-28 00:00:00
Title: Kawża C-399/12: Rikors ippreżentat fit- 28 ta’ Awwissu 2012 — Ir-Repubblika Federali tal-Ġermanja vs Il-Kunsill tal-Unjoni Ewropea

10.11.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 343/9
            
         Rikors ippreżentat fit-28 ta’ Awwissu 2012 — Ir-Repubblika Federali tal-Ġermanja vs Il-Kunsill tal-Unjoni Ewropea
   (Kawża C-399/12)
   2012/C 343/11
   Lingwa tal-kawża: il-Ġermaniż
   
      Partijiet
   
   
      Rikorrenti: Ir-Repubblika Federali tal-Ġermanja (rappreżentanti: N. Graf Vitzthum u T. Henze, aġenti)
   
      Konvenut: Il-Kunsill tal-Unjoni Ewropea
   
      Talbiet
   
   
               —
            
            
               tannulla d-deċiżjoni tal-Kunsill tat-18 ta’ Ġunju 2012 (1);
            
         
               —
            
            
               tikkundanna lill-Kunsill tal-Unjoni Ewropea għall-ispejjeż.
            
         
      Motivi u argumenti prinċipali
   
   Permezz tar-rikors tagħha, ir-Repubblika Federali tal-Ġermanja tikkontesta id-deċiżjoni tal-Kunsill, tat-18 ta’ Ġunju 2012, “li tistabbilixxi l-pożizzjoni li għandha tiġi adottata f’isem l-Unjoni Ewropea fir-rigward ta’ ċerti riżoluzzjonijiet li għandu jittieħed vot fuqhom fil-qafas tal-Organizzazzjoni Internazzjonali tad-Dielja u l-Inbid (OIV)”.
   Skont il-Gvern Ġermaniż, din id-deċiżjoni hija vvizzjata minn żball ta’ liġi inkwantu hija bbażata fuq l-Artikolu 218(9) TFUE bħala bażi legali proċedurali. Minn naħa waħda, l-Artikolu 218(9) TFUE jirrigwarda biss l-istabbiliment ta’ pożizzjonijiet tal-Unjoni f’sedi li fihom l-Unjoni hija membru permezz ta’ ftehim internazzjonali. L-Artikolu 218(9) TFUE ma jipprovdi, għall-kuntrarju, ebda applikazzjoni fir-rigward tar-rappreżentanza tal-Istati Membri f’sedi tal-organizzazzjonijiet internazzjonali li fihom huma biss l-Istati Membri li huma membri permezz ta’ trattati internazzjonali. Min-naħa l-oħra, l-Artikolu 218(9) TFUE jirreferi biss għal “atti li jkollhom effetti legali”, jiġifieri atti vinkolanti taħt id-dritt internazzjonali. Ir-riżoluzzjonijiet tal-OIV ma jikkostitwixxux atti legali ta’ din in-natura.
   Barra minn hekk, ma jidher li hemm ebda bażi legali proċedurali oħra għad-Deċiżjoni tal-Kunsill.
   
      (1)  Dokument tal-Kunsill Nr. 11436/12 “li jistabbilixxi l-pożizzjoni li għandha tiġi adottata f’isem l-Unjoni Ewropea fir-rigward ta’ ċerti riżoluzzjonijiet li għandu jittieħed vot fuqhom, fil-qafas tal-Organizzazzjoni Internazzjonali tad-Dielja u l-Inbid (OIV)”.